
Ima li mjesečno pranje donju i gornju granicu kad se radi o trajanju?


* 
* 
* 
* 
* 
* 
* 

 
Ima li mjesečno pranje donju i gornju granicu kad se radi o trajanju?

Ispravno je da mjesečno pranje nema ni donju ni gornju granicu kad se radi o trajanju. Gospodar je objavio: “I pitaju te o mjesečnom pranju. Reci: ‘To je neprijatnost.’ Zato ne općite sa ženama za vrijeme mjesečnog pranja, i ne prilazite im dok se ne okupaju…” (el-Bekara, 222).


Spolno općenje sa ženama nije ovdje ograničeno određenim brojem dana, već je ograničeno pojavom čistoće, što ukazuje na to da je povod sustezanja od spolnog odnosa postojanje mjesečnog pranja, odnosno to je naznaka da je spolni odnos dozvoljeno imati onda kad mjesečno pranje prestane. Drugim riječima, dok postoji mjesečno pranje, važe svi propisi u vezi s njime; kad mjesečno pranje prestane, prestaju propisi koji su dotad važili. Osim toga, za određivanje donje i gornje granice trajanja mjesečnog pranja ne postoji nikakav dokaz iako postoji golema potreba da se ta granica odredi. Da je u vezi s tim postojala granica, ona bi bila objašnjena u Kur’ani-kerimu i Poslanikovu, ﷺ, sunnetu.


Na osnovi toga možemo konstatirati da crna gusta krv ima status mjesečnog pranja, te da u vezi s tim nije mjerodavna gornja i donja granica. A u slučaju da neka žena neprestano krvari, odnosno da krv ne istječe samo dan-dva tokom mjeseca, tad se radi o krvi koja izlazi uslijed istihaze, svojevrsnog poremećaja.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


